Hadiah Sastera Siswa Bank Rakyat

Hadiah Sastera Siswa Bank Rakyat (singkatan: HSSBR) ialah sebuah anugerah penulisan sastera remaja di Malaysia yang dianjurkan dari tahun 1987 hingga 2000 oleh Dewan Bahasa dan Pustaka (DBP) melalui majalah Dewan Siswa dengan kerjasama Bank Rakyat.

Hadiah ini bertujuan mengiktiraf dan menggalakkan bakat penulisan cerpen dan puisi dalam Bahasa Melayu dalam kalangan pelajar remaja Malaysia. Karya yang diterbitkan dalam majalah Dewan Siswa akan dinilai oleh panel juri, dan pemenang menerima ganjaran berupa wang tunai, sijil, plak penghargaan serta penerbitan dalam antologi tahunan DBP.

Ramai pemenang HSSBR turut dipilih menyertai Minggu Penulis Remaja (MPR), program bimbingan intensif anjuran DBP bagi melatih penulis muda. Penulis yang memenangi HSSBR tanpa menyertai MPR juga diiktiraf sebagai alumni MPR, memandangkan kedua-dua inisiatif ini saling berkait dalam usaha membentuk tradisi kesusasteraan remaja Malaysia. Antara nama-nama yang terlibat termasuk Zaid Akhtar, Wira Budiman Azizan, Faisal Tehrani, Saharil Hasrin Sanin, Nisah Haji Haron, Zaen Kasturi, Mohd Elfie Nieshaem Juferi, Ridzuan Harun, Fahd Razy dan Raihani Mohd Saaid. 

 Sejarah dan penubuhan 
Program ini bermula sebagai "Hadiah Sastera Siswa" (HSS) dan dilancarkan pada 12 November 1986 oleh Timbalan Menteri Pelajaran Malaysia,  Haji Bujang bin Haji Ulis, di Balai Seminar, Dewan Bahasa dan Pustaka, Kuala Lumpur. Pelancaran tersebut menandakan inisiatif awal DBP untuk memberi pengiktirafan terhadap penulisan dan kreativiti sastera dalam kalangan pelajar sekolah menengah dan remaja Malaysia. Idea penubuhan HSS dicetuskan oleh pegawai dan sasterawan DBP sebagai usaha menyediakan ruang pembinaan sahsiah dan bakat melalui sastera. Pihak penganjur memperoleh penajaan daripada Bank Rakyat pada penghujung tahun 1986, dan sejak tahun berikutnya anugerah ini dikenali sebagai "Hadiah Sastera Siswa Bank Rakyat" (HSSBR).

HSSBR tidak lagi dianjurkan selepas tahun 2000.

 Tujuan dan matlamat 
Antara tujuan dan matlamat asal HSS seperti yang dinyatakan dalam dokumen pelancarannya ialah:

 Memperkenalkan dan menggiatkan bidang penulisan kreatif dalam kalangan pelajar menengah dan remaja.  
 Menimbulkan dan menonjolkan bakat penulisan kreatif dalam kalangan pelajar menengah dan remaja.  
 Menyediakan barisan pelapis penulis dalam kalangan pelajar menengah dan remaja.  
 Mengayakan khazanah kesusasteraan tanah air.  
 Memajukan dan memahirkan penggunaan bahasa Melayu dalam kalangan pelajar menengah dan remaja.  
 Menumbuhkan dan mengukuhkan perasaan cinta akan tanah air dalam kalangan pelajar menengah dan remaja melalui peranan sastera dan bahasa Melayu.  
 Melahirkan budaya berfikir dan kepekaan terhadap persekitaran dalam kalangan pelajar menengah dan remaja.

 Senarai pemenang 
 Tahun Kategori Nama Judul karya 1995 Cerpen Esmawady Mohd Isa Zaqlis Jalis Leong Yoke Peng Hadiah yang Paling Bermakna Hafizah Iszahanid Perjuangan Haniza Amran Sejarah Klasik Mohd Ashadi Saiman Petai Puisi Geraldine Ong Bee Khim Pulanglah Puteraku Noor Arenawati Abdul Majid Nyanyian Alam Faizati Mohd Ali Cinta pada-Nya Wira Budiman Azizan Malang? Siti Hajar Mohd Zaki Terima Kasih, Cikgu – Kita Anak Timur Zulkifli Muhammad Akhirilah Penjajahan Itu Azlina Mokhtar Mencari Makna Kemanusiaan Mohd Ridzuan Harun Bicara Buat Guru 1996 Cerpen Mohd Amin Si Rajab Harapan di Joyrampur Lum Chiao Kee Hari Baru Norlena Albert C.J. @ Ahmad Salam Musang Hitam Mohd Razi Ismail Sidang Rimba Khairul Hazlina Khalid Harga Diri Puisi Wira Budiman Azizan Gah Nor Halina Hussain Hitam dan Putih Ebriza Md. Aminnudin Jendela Hidup Norhaily Shamsudin Keheningan Norsalmi Abdul Rahim Kusut Zainatul Shuhaida Abdul Rahman Kutukan Tin Seng Khiang Laku Manusia Iwan Fazlee Ahmad Fadzil Masih Adakah Usia Esok? Wan Muhammad Shukri Wan Abd. Rahman Pada Tanah Merdeka Ini Mohd Hafiz Mat Esa Permainan 1997 Cerpen Siti Zarina Md. Israry Semangat Fansuri Yumi Zuhanis Has-Yun Hashim Jalan Pilihan Siti Raihani Mohamed Saaid Badrul Bambi Mohd Ashadi Saiman Kinayah: Antara Perlambangan dan Maksud Tung Wai Chee Perjalanan Jarum Jam Puisi Khairul Razik Mohamad Isa Di Mana Perhentiannya Chang Ka Vun @ Anthony Pohon Nyiur Yang Rebah Mohd Elfie Nieshaem Juferi Pejuang Bahasa Ebriza Md. Aminnudin Kerismu Sitti Nor Azah Ayob Suatu Pertandingan Rashidah Ludin Nostalgia Wira Budiman Azizan Menara Hany Fariza Fuad Lukisan Hidup Mohd Shahafeez Shaharis Kerusi Kerjaya Norliza Ali Epilog Jalan 1998/1999 Cerpen Sriwaty bt. Samat Cereka Imbasan Amalia Fauza bt. Bohari Di Bawah Langit Takut-Takut Ranofla Dianti bt. Irwan Klik! Klik! Tung Wai Chee Nama Saya Gnut Mohd. Azri bin Mohd. Suan Seharum Budimu Puisi Norshafarina Bidin Kesedaran Siti Raihani Mohamed Saaid Hujung Lidah Nurul Arsyiah Abd. Halim Lukisan Hayat Siti Zarina Md. Israry Mitasi Raja Masri Raja Sumsudin Jalur Kehidupan Mohd Elfie Nieshaem Juferi Seorang Ayah Tua di Birai Jendela Hany Fariza Fuad Ketampi Buat Manusia Sriwaty bt. Samat Gadis Taman Larangan Tang Weng Heng Siapa Siti Salwa Talib Menanti Percikan Api dari Langit Ilahi

 Senarai antologi 
Berikut ialah senarai antologi cerpen dan puisi yang diterbitkan di bawah program Hadiah Sastera Siswa Bank Rakyat (HSSBR):














 Lihat juga 
 Minggu Penulis Remaja
 Dewan Bahasa dan Pustaka

 Rujukan 

 Pautan luar 
 Laman rasmi Dewan Bahasa dan Pustaka

Kategori:Sastera remaja
Kategori:Dewan Bahasa dan Pustaka
Kategori:Anugerah sastera Malaysia